হিউম্যান হেল্প নেটওয়ার্ক ফাউন্ডেশন থাইল্যান্ড

হিউম্যান হেল্প নেটওয়ার্ক ফাউন্ডেশন থাইল্যান্ড (HHNFT) হলো একটি বেসরকারি সংস্থা (এনজিও)। এটি মানুষের টেকসই উন্নয়ন এবং সামাজিক ও অর্থনৈতিক উন্নতির লক্ষে কাজ করে। থাইল্যান্ডের শিশুদের সুরক্ষার ব্যাপক মিশনের অংশ হিসেবে, HHNFT শিশু নির্যাতন এবং অপ্রাপ্তবয়স্কদের যৌন পাচার রোধে কাজ করে। ২০০৮ সালে প্রতিষ্ঠিত এই সংস্থাটির বর্তমান নির্বাহী পরিচালক হলেন রাতচাদা চোমজিন্দা। পাচার বা নির্যাতনের শিকার শিশুদের এই সংস্থাটি বিভিন্ন কেন্দ্র এবং সচেতনতামূলক কর্মসূচির মাধ্যমে সহায়তা দেয়। এই সহায়তার মধ্যে রয়েছে জরুরি আশ্রয়, চিকিৎসা এবং ভুক্তভোগীদের মানসিক ট্রমা কাটিয়ে উঠতে কাউন্সেলিং প্রদান করা।

HHNFT মোবাইল ট্রেনিং ইউনিট, চাইল্ড প্রোটেকশন অ্যান্ড ডেভেলপমেন্ট সেন্টার এবং অভিবাসী শিশুদের জন্য ড্রপ-ইন সেন্টার পরিচালনা করার পাশাপাশি আরও বিভিন্ন প্রকল্পকে সমর্থন দেয়। HHNFT-এর সদস্যরা তাদের সমাজসেবামূলক কাজের জন্য বিভিন্ন পুরস্কারে ভূষিত হয়েছেন।

 প্রতিরোধমূলক ব্যবস্থা এবং সচেতনতা 

 কেন্দ্রসমূহ 
HHNFT মূলত দুটি প্রধান কেন্দ্র পরিচালনা করে: ড্রপ-ইন সেন্টার এবং চাইল্ড প্রোটেকশন অ্যান্ড ডেভেলপমেন্ট সেন্টার (CPDC)। ড্রপ-ইন সেন্টারটি মূলত কম্বোডিয়া এবং মিয়ানমার থেকে আসা অভিবাসী শিশুদের শিক্ষা, খাবার, চিকিৎসা সেবা এবং একটি নিরাপদ পরিবেশ নিশ্চিত করে। এই শিশুরা প্রায়ই নির্যাতন ও পাচারের শিকার হওয়ার ঝুঁকিতে থাকে। ২০১৮ সালে ৪৬৫ জন শিশু এই কেন্দ্র থেকে সেবা গ্রহণ করেছে। অন্যদিকে, CPDC শারীরিক ও যৌন নির্যাতনের শিকার শিশুদের আশ্রয়, শিক্ষা এবং থেরাপিউটিক কার্যক্রম প্রদান করে। এই কেন্দ্রে ৮০-১০০ জন শিশুকে রাখার সক্ষমতা রয়েছে এবং ২০১৮ সাল জুড়ে প্রায় ৭০ জন শিশু এখানে আশ্রিত ছিল। উভয় কেন্দ্রের লক্ষ্য হলো শিশুদের ক্ষমতায়ন এবং তাদের উন্নয়ন ত্বরান্বিত করা। এছাড়াও তারা সমাজে শিশু নির্যাতন প্রতিরোধ করে শেষ পর্যন্ত এই ধরনের সেবার প্রয়োজনীয়তা শূন্যে নামিয়ে আনতে চায়।

 মোবাইল ট্রেনিং ইউনিট 
শিশু পাচার ও শোষণ রোধে HHNFT-এর মোবাইল ট্রেনিং ইউনিট অত্যন্ত গুরুত্বপূর্ণ ভূমিকা পালন করে। তারা পাতায়ার ওয়াকিং স্ট্রিট-এর মতো উচ্চ-ঝুঁকিপূর্ণ এলাকাগুলোতে শিক্ষামূলক প্রচারণা চালায়। এই ইউনিট স্থানীয়দের শিশু শোষণের লক্ষণ, শিশু পতিতাবৃত্তির বিপদ এবং সন্দেহজনক কার্যক্রম সম্পর্কে কর্তৃপক্ষকে জানানোর গুরুত্ব সম্পর্কে শিক্ষা দেয়।

 অ্যাডভোকেসি এবং নীতি নির্ধারণে প্রভাব 
সরাসরি সহায়তার পাশাপাশি HHNFT শিশু সুরক্ষা বৃদ্ধির লক্ষ্যে বিভিন্ন নীতিগত পরিবর্তন এবং আইনি সংস্কারের পক্ষে কাজ করে। নীতিনির্ধারক ও অংশীদারদের সাথে আলোচনার মাধ্যমে তারা থাইল্যান্ডের সকল শিশুর জন্য আরও সহায়ক ও সুরক্ষামূলক পরিবেশ গড়ে তুলতে সচেষ্ট থাকে।

 সহযোগিতামূলক প্রচেষ্টা 
HHNFT শিশু শোষণ ও পাচার বিরোধী আন্দোলনকে আরও শক্তিশালী করতে আইন প্রয়োগকারী সংস্থা, সরকারি দপ্তর এবং অন্যান্য এনজিওর সাথে ঘনিষ্ঠভাবে কাজ করে। এই অংশীদারিত্বের মাধ্যমে ভুক্তভোগীদের উদ্ধার করা, অপরাধীদের বিচার নিশ্চিত করা এবং শিশুদের অধিকার ও কল্যাণে বিভিন্ন নীতি বাস্তবায়ন করা সহজ হয়। USS Miguel Keith-এর সদস্যরা HHNFT-এর সাথে স্বেচ্ছাসেবী হিসেবে কাজ করেছেন। এছাড়াও তারা লুফথানসা গ্রুপ এবং জার্মান দূতাবাসের সাথেও কাজ করেছে।

 বহিঃসংযোগ 
 হিউম্যান হেল্প নেটওয়ার্ক ফাউন্ডেশন থাইল্যান্ড ওয়েবসাইট

 আরও দেখুন 

 থাইল্যান্ডে যৌন পাচার
 শিশুদের বাণিজ্যিক যৌন শোষণ
 থাইল্যান্ডে শিশু পতিতাবৃত্তি

 তথ্যসূত্র 

বিষয়শ্রেণী:Child welfare in Thailand
বিষয়শ্রেণী:Child sexual abuse in Thailand
বিষয়শ্রেণী:Children's rights organizations
বিষয়শ্রেণী:Organizations that combat human trafficking
বিষয়শ্রেণী:Human trafficking in Thailand
বিষয়শ্রেণী:Children's charities based in Thailand